CELEX: 31972L0097
Language: el
Date: 1972-02-07 00:00:00
Title: Οδηγία 72/97/ΕΟΚ του Συμβουλίου της 7ης Φεβρουαρίου 1972 περί παρατάσεως της προθεσμίας που προβλέπεται στο άρθρο 7 παράγραφος 1 υπό Γ της οδηγίας του Συμβουλίου της 26ης Ιουνίου 1964 «περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών»

Avis juridique important

|

31972L0097

Οδηγία 72/97/ΕΟΚ του Συμβουλίου της 7ης Φεβρουαρίου 1972 περί παρατάσεως της προθεσμίας που προβλέπεται στο άρθρο 7 παράγραφος 1 υπό Γ της οδηγίας του Συμβουλίου της 26ης Ιουνίου 1964 «περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών»  

Επίσημη Εφημερίδα αριθ. L 038 της 12/02/1972 σ. 0095 - 0095 Δανική ειδική έκδοση: Σειρά I Κεφάλαιο 1972(I) σ. 0088  Αγγλική ειδική έκδοση: Σειρά I Κεφάλαιο 1972(I) σ. 0094  Ελληνική ειδική έκδοση: Κεφάλαιο 03 τόμος 7 σ. 0152  Ισπανική ειδική έκδοση: Κεφάλαιο 03 τόμος 5 σ. 0165  Πορτογαλική ειδική έκδοση : Κεφάλαιο 03 τόμος 5 σ. 0165 

ΟΔΗΓΙΑ ΤΟΥ ΣΥΜΒΟΥΛΙΟΥ της 7ης Φεβρουαρίου 1972 περί παρατάσεως της προθεσμίας που προβλέπεται στο άρθρο 7 παράγραφος 1 υπό Γ της οδηγίας του Συμβουλίου της 26ης Ιουνίου 1964 "περί προβλημάτων υγειονομικού ελέγχου στον τομέα των ενδοκοινοτικών  συναλλαγών βοοειδών και χοιροειδών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι η οδηγία του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία του Συμβουλίου της 19ης Ιουλίου 1971(2), ορίζει στο  άρθρο 7 παράγραφος 1, όπως τροποποιήθηκε από την οδηγία του Συμβουλίου της 13ης Ιουλίου 1970(3), ότι οι χώρες προορισμού δύναται να χορηγήσουν γενικές ή περιορισμένες άδειες για την εισαγωγή στο έδαφός τους ορισμένων ζώων- ότι όσον αφορά τα βοοειδή που προορίζονται για την παραγωγή κρέατος και ηλικίας κάτω των 30 μηνών, προκύπτει εκ του σημείου Γ της προαναφερομένης διατάξεως ότι οι άδειες αυτές δύνανται να χορηγηθούν μόνο για περιορισμένη χρονική περίοδο η οποία λήγει  την 31η Δεκεμβρίου 1971- ότι πρέπει να παραταθεί η προθεσμία αυτή μέχρι την 31η Δεκεμβρίου 1975,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το κείμενο του άρθρου 7 παράγραφος 1 υπό Γ, δεύτερο εδάφιο της οδηγίας του Συμβουλίου της 26ης Ιουνίου 1964, όπως τροποποιήθηκε από την οδηγία της 13ης Ιουλίου 1970, αντικαθίσταται από το ακόλουθο κείμενο:  "Η παρούσα διάταξη εφαρμόζεται μέχρι και την 31η Δεκεμβρίου 1975, εκτός αν το Συμβούλιο αποφασίσει παρέκκλιση, με ειδική πλειοψηφία μετά από πρόταση της Επιτροπής."  Άρθρο 2  Τα Κράτη μέλη θέτουν σε ισχύ με εφαρμογή από 1ης Ιανουαρίου 1972, τις απαραίτητες νομοθετικές, κανονιστικές και διοικητικές διατάξεις για τη συμμόρφωσή τους προς τις διατάξεις της παρούσης οδηγίας. Ενημερώνουν αμέσως περί τούτου την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 7 Φεβρουαρίου 1972.  Για το Συμβούλιο Ο Πρόεδρος J. P. BUCHLER  (1) ΕΕ αριθ. 121 της 29.7.1964, σ. 1977/64.  (2) ΕΕ αριθ. Ν 179 της 9.8.1971, σ. 1.  (3) ΕΕ αριθ. Ν 157 της 18.7.1970, σ. 40.